269 



Det vigtige Værk Landndmabôk findes i forskellige Haand- 

 skrifter. Først og fremmest findes det i Haukr Erlendssons 

 Samlingshaandskrift, Hauksbök, skrevet c. 1325 (Haukr døde 

 1334). Her har Haukr selv skrevet "Bogen om Landnamene», 

 og han giver os den vigtige Oplysning, at hans Afskrift er en 

 Sammenstøbning af to andre, nemlig af et Haandskrift af Styrmer 

 den frode (død. 1245) og et andet af den bekendte Historiker 

 Sturla pöroarson (død 1 284). Haukr siger, at han stadig har 

 taget alt, hvad det ene Haandskrift havde fremfor det andet og 

 saaledes faaet den mest fuldstændige Tekst. Nogle Enkeltbeder, 

 han selv har tilføjet, omtaler han ikke særlig. I øvrigt meddeler han, 

 hvad der er af Vigtighed, at Hovedmassen af Indholdet var ens 

 i Styrmers og Sturlas Bøger. Sturlas Bog haves endnu for det 

 meste i den oprindelige Skikkelse; derimod er Styrmers tabt 

 med Undtagelse af de Stykker, der hist og her findes i Hauks Bog. 



Hvad vi herigennem kan bestemme, er, at. der har været 

 en Grundstok, en oprindelig Landnåmatekst, som baade Sturla 

 og Styrmer, hver paa sin Vis, har benyttet og udvidet. Det er 

 nu en temmelig let Sag, ved en nøjagtig Sammenligning mellem 

 Hauks og Sturlas Tekster 1 ), at udpege begges Udvidelser. Det 

 til Grund liggende Værk kan ikke være yngre end omtr. 1230, 

 heller ikke ældre end omtr. 1210. Dets Kilder er dels Ares 

 Værker, dels ældre genealogiske Optegnelser samt den mundtlige 

 Tradition angaaende Personer og personlige Forhold. Endelig 

 bygger det paa flere ældre Sagaværker. Værket bærer Præg af 

 den største Grundighed og Samvittighedsfuldhed. 



Da Opdagelsen af Grønland og Landets Bebyggelse var 

 saa nær knyttet til Island og islandske Slægter, er det ret 

 naturligt, at Forfatteren ogsaa har medtaget en Udsigt over de 

 grønlandske Landnam. Den findes i Udgaven fra 1843, S. 103 

 — 107 (2. Part, Kap. 14), i den nye Udgave: Hauksb. Kap. 77 

 —80 (S. 34—5), Sturlub. Kap. 89—93 (S. 155- 6). 



Se nærmere herom Indledningen til den nye Udgave af Landnâmabok. 



